Баһадиршаһ Сөйәрғол

Баһадиршаһ Сөйәрғол улы (Баһадиршаһ бин Сөйәрғол әл-Ғәйнәүи әл-Ҡажмаҡты) — башҡорт дин әһеле, мөфәссир. Урал-Волга буйында беренсе булып төрки телендә Ҡөрьәндең етенән бер өлөшөнөң тәфсирен яҙа.

 Биографияһы 
Баһадиршаһ Сөйәрғол улы яҡынса 1750-се йылдарҙа тыуған. Шәжәрәһе: Ишбулат → Әбдеррәшит → Сөйәрғол → Баһадиршаһ.

Ҡоро Аласыҡ ауылы (Ағиҙелдең уң яҡ яр буйында) имамы Сәйфелмөлөк бин Мортазан бин Сәлимдең (?—1802) мәҙрәсәһендә уҡый һәм бында 1771 йылда «Дөррәтел-нәсихә» китабын тамамлай.

Ғәйнә улусы Ҡажмаҡты ауылы мәсетендә имам булып хеҙмәт итә. 

Урал-Волга буйында тәүгеләрҙән булып төрки телендә Ҡөрьәндең етенән бер өлөшөнөң тәфсирен яҙа һәм уның өҫтөндә эшен 1805 йылда тамамлай. Был китап Ҡазан ҡалаһында 1859 йылда «Китаб-и шәрәф-и мәаб Һәфтийәк тәфсире төрки телендә» исеме аҫтында нәшер ителә.

Улдары: Хөррәмшаһ (1777—?), Надиршаһ (1779—?), Ғәҙелшаһ (1784—?).

1805 һәм 1811 йылдар араһында вафат булған.

 Иҫкәрмәләр 

Категория:Барҙы районында тыуғандар
Категория:Башҡорт дин әһелдәре
Категория:XVIII быуат шәхестәре
Категория:XIX быуат шәхестәре